
                              Sutarties projektas

LIGONINĖS PACIENTŲ (DIETINIO) MAITINIMO PASLAUGOS VIEŠOJO PIRKIMO – PARDAVIMO SUTARTIS
______________________ Nr. _________
(data)

Rokiškis
I. Bendrosios SĄLYGOS

                              Ši sutartis sudaryta tarp VšĮ Rokiškio psichiatrijos ligoninės, įmonės kodas 173222266, turinti buveinę adresu Vytauto 47, Rokiškis, atstovaujama direktoriaus Algimanto Liausėdo, toliau sutartyje vadinamas Pirkėju ir ______________________, įmonės kodas ____________, turinti buveinę adresu _____________________, atstovaujama ___________________, toliau vadinamo Paslaugos teikėju.
II. SUTARTIES DALYKAS

1.  Sutarties dalykas yra VšĮ Rokiškio psichiatrijos ligoninėje gydomų pacientų (dietinio) maitinimo paslauga (toliau – Paslaugos). Maitinimo paslaugą sudaro: maisto pagaminimas, pristatymas į skyrius ir jo pateikimas (išdalinimas) pacientams. Paslaugos aprašymas pateiktas Sutarties 1 priede.

2.  Paslauga  teikiamos adresu: VšĮ Rokiškio  psichiatrijos ligoninėje, Vytauto 47, Rokiškis.
III. PASLAUGOS ĮKAINIS 

3. Pirkėjas apmoka Paslaugos teikėjui už suteiktas paslaugas pagal fiksuotą paciento dietinio maitinimo vienos paros įkainį, kuris yra ...................... (nurodoma skaičiais ir žodžiais Lt iš laimėjusio pasiūlymo).
4. Į Paslaugos įkainį įskaičiuota: visi mokesčiai ir visos su paslaugos teikimu susijusios Paslaugos teikėjo išlaidos (maisto produktų įsigijimo, saugojimo, maisto pagaminimo, maisto pristatymo pacientams į ligoninės skyrius specialiuose, užtikrinančiuose reikalingą temperatūros režimą, padėkluose išlaidos, indų, įrankių ir įrangos plovimo-dezinfekavimo išlaidos, virtuvės personalo darbo užmokestis, elektros energijos, vandens, šilumos, ryšių, buitinių ir maisto atliekų šalinimo, kitos ūkinės išlaidos (patalpų švaros palaikymas ir dezinfekcija, pacientų aprūpinimas indais ir kt.), taip pat įskaityti visi mokesčiai (įskaitant PVM) ir kitos su paslaugos teikimu susijusios išlaidos, kurias tiekėjas gali patirti.

5. Pirkėjas neįsipareigoja nupirkti viso paslaugų kiekio.

6. Nustatytas Sutarties įkainis negali būti keičiamas per visą Sutarties vykdymo laikotarpį.
7. Mokėjimai atliekami litais tokia tvarka:

1.1. Šalims suderinus porcijų skaičių, Pirkėjas už suteiktas paslaugas sumoka Paslaugos teikėjui per 30 (trisdešimt)  kalendorinių dienų nuo sąskaitos faktūros arba lygiaverčio dokumento gavimo dienos. Esant finansavimo sutrikimui, atsiskaitymo terminas prailginamas dar 30 (trisdešimt) kalendorinių dienų.
1.2. Pirkėjas už suteiktas paslaugas moka Paslaugos teikėjui mokėjimo pavedimu į nurodytą banko sąskaitą.

1.3. PVM sąskaita faktūra arba lygiavertis dokumentas už praeitą mėnesį suteiktas paslaugas pateikiami Pirkėjui ne vėliau kaip iki einamojo mėnesio 10 (dešimtos) dienos.

IV. ŠALIŲ TEISĖS IR PAREIGOS

8. Paslaugos teikėjas įsipareigoja:

1.4. savo sąskaita bei rizika teikti Pirkėjui kokybišką paslaugą, tinkamai vykdant šios Sutarties ir jos priedų sąlygas pagal perkančiajai organizacijai pasiūlytą (pasiūlyme konkursui) teikiamos paslaugos įkainį;

1.5. paslaugą teikti pagal geriausius visuotinai pripažįstamus profesinius, techninius standartus ir praktiką, panaudojant visus reikiamus įgūdžius ir žinias;

1.6. nedelsdamas raštu informuoti Pirkėją apie bet kurias aplinkybes, kurios trukdo ar gali sutrukdyti Paslaugos teikėjui  tinkamai vykdyti šios Sutarties sąlygas;

1.7. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;

1.8. per 5 (penkias) darbo dienas nuo Pirkėjo raštu pateikto prašymo gavimo dienos pateikti išsamią paslaugos teikimo ataskaitą, nurodant, kokios paslaugos buvo suteiktos, išskiriant konkrečias paslaugų kainos sudėtines dalis bei pateikiant papildomą su Paslaugų teikimu susijusią informaciją apie patirtas išlaidas ir t. t.;
1.9. nenaudoti Pirkėjo paslaugų ženklų ar pavadinimo jokioje reklamoje, leidiniuose ar kitur be išankstinio raštiško Pirkėjo sutikimo;

1.10. užtikrinti, kad Sutarties sudarymo momentu ir visą jos galiojimo laikotarpį Paslaugos teikėjo darbuotojai turėtų reikiamą kvalifikaciją ir patirtį, reikalingas norint teikti paslaugą;

1.11. Pirkėjui raštu paprašius grąžinti visus iš Pirkėjo gautus, Sutarčiai vykdyti reikalingus dokumentus;

1.12. Paslaugos teikėjas privalo paslaugą pradėti teikti 2013 metų rugpjūčio 1 d. 

1.13. Paslaugos teikėjas garantuoja tinkamą inžinerinių sistemų naudojimą; 

1.14. Paslaugos teikėjas apmoka už faktiškai suvartotą elektros energiją, šildymą, vandenį, buitinių ir maisto atliekų šalinimą;

1.15. Paslaugos teikėjas visiškai materialiai atsako už bet kokią dėl jo kaltės patirtą žalą;

1.16. Paslaugos teikėjas dėl bet kokių priežasčių įvykus avarijai, nedelsiant imasi visų avarijos lokalizavimui būtinų veiksmų ir priemonių bei nedelsiant informuoja apie įvykusią avariją Pirkėją;

1.17. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

9. Paslaugos teikėjas turi teisę į paslaugos apmokėjimą, su sąlyga, kad jis tinkamai vykdo šią Sutartį.

10. Paslaugos teikėjas turi ir kitas šios Sutarties ir Lietuvos Respublikoje galiojančių teisės aktų numatytas teises.

11. Pirkėjas įsipareigoja:

1.18. Paslaugos teikėjui suteikti informaciją ar dokumentus, sudaryti visas sąlygas, būtinas paslaugai teikti;

1.19. Pirkėjas įsipareigoja mokėti Paslaugos teikėjui už tinkamai suteiktas paslaugą pagal šios Sutarties sąlygas.
12. Pirkėjas turi teisę:

1.20. reikalauti pateikti maisto produktų įsigijimo dokumentus, kuriuos Paslaugos teikėjas pateikia per 2 (dvi) darbo dienas nuo prašymo pateikimo dienos; 

1.21. reikalauti, kad tiekėjas pateiktų kiekvieno valgiaraštyje nurodyto patiekalo technologines korteles, kuriose privalo būti nurodyta produktų masė (bruto ir neto), patiekalo išeiga, maistinė ir energetinė vertė, bei šio patiekalo ruošimo technologija (kaip nurodyta techninėje specifikacijoje), kurias Paslaugos teikėjas pateikia per 2 (dvi) darbo dienas nuo prašymo pateikimo dienos;   
1.22. teikti pagamintą maistą ekspertizei. Nustačius, kad maistas neatitinka techninės specifikacijos bei kitų maisto gaminimo norminių aktų reikalavimų, reikalaujamo kaloringumo, konkrečios dietos sudėties, Paslaugos teikėjas apmoka visas Pirkėjo patirtas tyrimo išlaidas. 
13. Pirkėjas turi visas šios Sutarties bei Lietuvos Respublikoje galiojančių teisės aktų numatytas teises.

V.  SUTARTINĖ ATSAKOMYBĖ UŽ PRIEVOLIŲ NEVYKDYMĄ AR NETINKAMĄ VYKDYMĄ
14. Sutartinės atsakomybės už prievolių nevykdymą ar netinkamą vykdymą nustatymas:

1.23. Paslaugos teikėjas, vienašališkai nutraukęs sutartį, jeigu tai nebus pasekmė nenumatytų aplinkybių, ne ginčo tvarka moka Pirkėjui 5 % nuo pasiūlymo kainos dydžio baudą;

1.24. Patikrinimo metu nustačius, kad teikiama paslauga neatitinka reikalavimų, nurodytų techninėje specifikacijoje (Sutarties 1 priedas), Paslaugos teikėjas ne ginčo tvarka moka Pirkėjui 3 tūkst. litų baudą;

1.25. Pirkėjas, laiku neįvykdęs mokėjimo įsipareigojimų ir tiekėjui pareikalavus, moka tiekėjui delspinigius po 0,02 % nuo laiku neapmokėtos sumos už kiekvieną uždelstą dieną;

VI. ŠALIŲ ATSAKOMYBĖ
15. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

16. Šia Sutartimi Paslaugos teikėjas įsipareigoja Pirkėjui perimti visas su pacientų maitinimu susijusias išlaidas, laikydamasis higienos, darbo ir sveikatos, aplinkos saugos normų.

VII. NENUGALIMOS JĖGOS APLINKYBĖS (FORCE MAJEURE)
17. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

18. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

19. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

VIII. SUTARTIES GALIOJIMAS, VYKDYMO PRADŽIA, TRUKMĖ IR TERMINAI

20. Sutartis įsigalios nuo jos pasirašymo dienos ir galios iki įvykio, kuris nutiks anksčiausiai, datos:

1.26. Užbaigus viešojo pirkimo Nr. 135726 procedūras ir pasirašius sutartį (išsprendus ginčą civilinėje byloje Nr. 2-742 -280/2013) – nuo paslaugos teikimo pradžios pagal pasirašytą sutartį;

1.27. Įvykdžius naują viešojo pirkimo konkursą ir pasirašius sutartį su  konkurso laimėtoju (jei dėl nenumatytų aplinkybių bus neįmanoma pasirašyti sutarties pagal viešojo pirkimo Nr. 135726 rezultatus) - nuo paslaugos teikimo pradžios pagal pasirašytą sutartį;

1.28. Praėjus 12 mėnesių nuo šios sutarties įsigaliojimo.

21. Paslauga turi būti pradėta teikti nuo 2013 metų rugpjūčio 1 d.
IX. KONFIDENCIALUMO ĮSIPAREIGOJIMAI
22. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdydamas Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka. Šio įsipareigojimo pažeidimu nebus laikomas viešas informacijos apie Pirkėją atskleidimas, jei Pirkėjas pažeidžia mokėjimo terminus ir informacijos apie Paslaugos teikėją atskleidimas, jei Paslaugos teikėjas pažeidžia paslaugos atlikimo terminus.

X.  SUTARTIES PAŽEIDIMAS
23. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.

24. Vienai Sutarties Šaliai pažeidus Sutartį, nukentėjusioji Šalis turi teisę:

1.29. reikalauti kitos Šalies vykdyti sutartinius įsipareigojimus;

1.30. reikalauti atlyginti nuostolius;

1.31. reikalauti sumokėti  nustatytus delspinigius;

1.32. nutraukti Sutartį;

1.33. taikyti kitus Lietuvos Respublikos teisės aktų nustatytus teisių gynimo būdus.

XI. SUTARTIES NUTRAUKIMAS 
25. Sutartis gali būti nutraukiama raštišku Šalių susitarimu.

26. Jeigu vykdant Sutartį atsiranda priežasčių, dėl kurių paslauga tampa nereikalinga (valstybinių ar kitų institucijų privalomi sprendimai ar kitos priežastys), Pirkėjas turi teisę vienašališkai nutraukti Sutartį, pranešdamas Paslaugos teikėjui prieš 30 (trisdešimt) dienų. Sutarties nutraukimas dėl minėtų priežasčių neatleidžia Pirkėjo nuo įsipareigojimo sumokėti Paslaugos teikėjui už faktiškai iki Sutarties sustabdymo suteiktas paslaugas ir grąžinti maisto gamybos įrangą. 

27. Pirkėjas turi teisę vienašališkai nutraukti Sutartį, apie tokį Sutarties nutraukimą pranešdamas Paslaugos teikėjui prieš 30 (trisdešimt) dienų, jei Paslaugos teikėjas nevykdo arba netinkamai vykdo Sutartyje nurodytus įsipareigojimus. 

XII. GINČŲ NAGRINĖJIMO TVARKA 
28. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

29. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Rokiškio rajono apylinkės  teisme.

XIII.  BAIGIAMOSIOS NUOSTATOS
30. Ši Sutartis sudaryta lietuvių kalba, Šalių įgaliotų atstovų pasirašyti 2 (du) vienodo turinio ir vienodos teisinės galios Sutarties originalo egzemplioriai, ir įteikti po vieną kiekvienai Sutarties Šaliai.

31. Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.

32. Sutarties  priedai:

1. Ligoninės pacientų (dietinio) maitinimo paslaugos techninė specifikacija.

Pirkėjas:                                                                          Paslaugos teikėjas:
VšĮ Rokiškio psichiatrijos ligoninė,                                

Vytauto 47, Rokiškis,                                                     

Įstaigos kodas 173222266,                                              

A/S LT 637300010002576212

AB Swedbankas,                                                             

 Banko kodas 73000                                                   

Direktorius Algimantas Liausėdas
Sutarties 1 priedas 

LIGONINĖS PACIENTŲ (DIETINIO) MAITINIMO PASLAUGA
TECHNINĖ SPECIFIKACIJA

1. Perkančiosios organizacijos (toliau - PO) gydomų ligoninės pacientų (dietinio) maitinimo paslaugą  (toliau - pacientų maitinimas) sudaro: dietinio maisto gaminimas, pristatymas į skyrius,  išdavimas pacientams. 

2. Paslauga (pacientų maitinimas) turi būti teikiama vadovaujantis Lietuvos higienos norma HN 15:2005 „Maisto higiena“, patvirtinta Lietuvos Respublikos sveikatos apsaugos ministro 2005-09-01 įsakymu Nr. V-675 (su LR sveikatos apsaugos ministro 2010-11-29 įsakymu Nr. 1026 atliktais pakeitimais), Lietuvos higienos norma HN 47-1:2010 „Sveikatos priežiūros įstaigos. Infekcijų kontrolės reikalavimai“, patvirtinta Lietuvos Respublikos sveikatos apsaugos ministro 2010-07-19 įsakymu Nr. V-644, Lietuvos medicinos normos MN 30:1998 „Dietinio gydymo organizavimas asmens sveikatos priežiūros ir socialinės globos įstaigose tvarka“, patvirtintos Lietuvos Respublikos sveikatos apsaugos ministro 1998-12-22 įsakymu Nr. 760, reikalavimais, ir kitais teisės aktais bei nuorodomis, reglamentuojančiomis pacientų maitinimą. Vieno paciento paros energijos ir maistinių medžiagų kiekiai turi atitikti LR sveikatos apsaugos ministro 1999-11-25 įsakymu Nr. 510 ,,Dėl rekomenduojamų paros maistinių medžiagų ir energijos normų tvirtinimo“ patvirtintus dydžius. Gaminant dietinius patiekalus rekomenduojama vadovautis leidiniais „Mitybos medicinos vadovas“ (Autorių kolektyvas, Alma Littera, 2008, 416 psl) ir „Dietetikos praktika“ (Laisvūnė Petkevičienė. – Vilnius: Homo liber, 2008. – 600 p). 

Pasikeitus  teisės aktams ar patvirtinus naujus teisės aktus  bei rekomendacijas Paslaugos tiekėjas privalo vadovautis aktualia redakcija.

3. Paslaugos tiekėjas, laikydamasis pažangiausių maisto gamybos technologijų, turi užtikrinti:

3.1. Kad maitinimo paslaugą teikiantys darbuotojai, prieš pradėdami dirbti ir vėliau, tęsdami darbą, pasitikrintų sveikatą LR Vyriausybės 1999 m. gegužės 7 d. nutarimo Nr. 544 ”Dėl darbų ir veiklos sričių, kuriose leidžiama dirbti darbuotojams, tik iš anksto pasitikrinus ir vėliau periodiškai besitikrinantiems, ar neserga užkrečiamosiomis ligomis, sąrašo ir šių darbuotojų sveikatos tikrinimosi tvarkos patvirtinimo” (Lietuvos Respublikos Vyriausybės 2002-07-16 nutarimo Nr. 1145 ir 2010-06-21 nutarimo Nr. 865 redakcijoje) nustatyta tvarka;

3.2. Kad paslaugos teikėjas, prieš pradėdamas teikti paslaugą, turės darbuotojų, kurių veikla susijusi su maisto produktų apdorojimu, išdavimu, transportavimu, Sveikatos žinių atestavimo pažymėjimus dėl atestavimo pagal ”Privalomojo higieninių įgūdžių mokymą” (pagal LR Sveikatos apsaugos ministerijos nustatyta tvarką);
3.3. Nepertraukiamą pacientų maitinimą pagal PO kiekvienos dienos užsakymą (techninės specifikacijos 3 priedas). Orientacinis lovadienių skaičius per 12 mėn. – 138700 (apie 380 pacientų per parą) . Vykdant sutartį, vidutinis pacientų ir lovadienių skaičius gali kisti apie ± 10 %;

3.4.  Pacientų maitinimą nuo 4 iki 6 kartų (priklausomai nuo dietos) per parą;

3.5.  Maisto išdavimą kasdien pagal grafiką:


3.5.1. Pusryčiai nuo 810 val. iki 840 val.;


3.5.2. Priešpiečiai nuo 1100 val. (modifikuotos dietos);


3.5.3. Pietūs nuo 1310 val. iki 1340 val.;


3.5.4. Pavakariai nuo 1600 val. (diabetikams pacientams);


3.5.5. Vakarienė nuo 1810 val. iki 1840 val.;

                        3.5.6. Priešnakčiai nuo 2200 val. iki 2210 val. (diabetikams pacientams).

3.6. Valgiaraščio sudarymą  14 dienų pagal PO Techninės specifikacijos reikalavimus (techninės specifikacijos 1 priedas).
4. Reikalavimai dietinio maisto gamybai, pristatymui į skyrius ir išdavimui: 

4.1. Pagamintas maistas turi būti sugrupuotas, vadovaujantis ligoninės skyrių pateiktais mitybos raciono užsakymo žiniaraščiais, pagal skyrius ir dietas (techninės specifikacijos 3priedas);

4.2.Pagamintas maistas pristatomas į ligoninės skyrius, kur paslaugos teikėjo maisto išdavėjas išdėlioja maistą į lėkštes ir perduoda pacientams.

4.3. Pacientui pavalgius, paslaugos teikėjo maisto išdavėjas indus bei stalo įrankius surenka ir specialiai skirtoje patalpoje plauna, dezinfekuoja, džiovina.

4.4. Paslaugos teikėjas maistą į ligoninės skyrius privalo tiekti sandarioje, tam skirtoje taroje, užtikrinančioje reikalingą maisto temperatūrą bei saugą nuo aplinkos taršos. Naudojama tara privalo turėti ne maisto prekės higieninį pažymėjimą arba lygiavertį dokumentą, patvirtinantį, kad tara atitinka nustatytus nekenksmingumo ir kokybės reikalavimus.Tara maisto tiekimui privalo apsirūpinti paslaugos teikėjas. 

            4.5. Paslaugos tiekėjas privalo pateikti visus indus ir įrankius, reikalingus ligonių maitinimo paslaugai organizuoti. Maistas ir gėrimai turi būti pateikiami, naudojant saugius daugkartinio naudojimo stalo įrankius ar kitokius indus. 

4.6. Paslaugos teikėjas privalo sudaryti sąlygas PO atstovams (įstaigos vadovo įsakymu patvirtintiems atsakingiems darbuotojams, skyrių vyr. slaugos administratoriams) atlikti higieninių reikalavimų kontrolę ligoninės skyrių maisto išdavimo patalpose pagal Lietuvos higienos normą HN 15:2005 ”Maisto higiena”.

5. Maistas  gali būti  gaminamas VšĮ Rokiškio psichiatrijos ligoninės maisto gamybos patalpose. Patalpos bei šiuo metų esama įranga ir inventorius bus perduodami naudojimui pagal nuomos sutartį. 

6.  Paslaugos teikėjas savo lėšomis  turi užtikrinti jam perduotų patalpų, įrangos, inventoriaus, higieninę švarą, epidemiologinę saugą, technologinių įrengimų priežiūrą. 

7. Paslaugos teikėjas tvarkingai eksploatuoja elektros ir vandens sunaudojimo matavimo prietaisus. Laiku ir nustatyta tvarka apmoka perkančiajai organizacijai už elektros energijos, vandens sąnaudas, šildymą. 

8. Paslaugos teikėjas įsipareigoja tvarkyti maisto atliekas. 

9. Paslaugos teikimo metu, esant būtinumui, paslaugos teikėjas savo lėšomis neatlygintinai investuoja į virtuvės technologinę įrangą, aprūpina virtuvę  maisto gaminimo technika, įrankiais, indais. 

10. Paslaugos teikėjas įsipareigoja atlyginti maisto pervežimo priemonėmis mechaniškai pažeistų ligoninės vidaus patalpų ar statinio konstrukcijų atstatymo išlaidas maisto pristatymo kelyje nuo perkančiosios organizacijos suteiktų patalpų iki maisto išdavimo vietų. 

11. Rengiant pasiūlymą, Paslaugos teikėjas privalo rūpestingai išnagrinėti visus pirkimo dokumentuose  nustatytus reikalavimus paslaugos tiekimui, įvertinti visas paslaugos tiekimo sąnaudas.

12. Rengiant pasiūlymą ir sudarant 14 dienų valgiaraščio planą,  tiekėjas privalo užtikrinti pakankamai įvairių maisto produktų panaudojimą ir laikytis techninės specifikacijos 1 lentelėje nurodytų reikalavimų. 

DIETŲ CHARAKTERISTIKA IR INDIKACIJOS

                                                                                                                     1 lentelė
	Eil.

Nr.
	Dietos pavadinimas, simbolis
	Dietos charakteristika
	Dietos

indikacijos
	Preliminarus maitinamų pacientų  skaičius per parą



	1
	2
	3
	4
	5



	PAGRINDINĖS DIETOS

	1.
	Sveikų žmonių mityba (pagrindinė dieta)

P1 

Vyresnio ir senyvo amžiaus žmonių

 P3
	Apytikrė dietos sudėtis: Vieno paciento paros raciono energijos ir maistinių medžiagų kiekiai turi atitikti LR sveikatos apsaugos ministro 1999-11-25 įsakymu Nr. 510 ,,Dėl rekomenduojamų paros maistinių medžiagų ir energijos normų tvirtinimo“ patvirtintus dydžius pagal 3 lentelę

	Skiriama pacientams, kurių mitybos nereikia koreguoti
	Apie 360, tame sk.:

19-34m. vyrai - apie 74

35-49m. vyrai - apie 151

50-64m. vyrai - apie 44

virš 65  vyrai - apie 16 

19-34m.  moterys - apie 12

35-49m. moterys - apie 26

50-64m. moterys - apie 22

virš 65 moterys apie - 15



	2.
	Vegetarinė dieta

P4
	Apytikrę dietos sudėtį sudaro paslaugos tiekėjas ir suderina su PO


	Skiriama pacientams dėl įvairių priežasčių valgantiems tik arba iš dalies augalinės kilmės maistą 
	Apie 1,5 proc. nuo bendro maitinamų pacientų skaičiaus per parą

	PAGRINDINĖS DIETOS MODIFIKACIJOS

	3.
	Cukrinio diabeto dieta

Cd
	Apytikrę dietos sudėtį sudaro paslaugos tiekėjas ir suderina su PO


	Cukrinis diabetas
	Apie 4,5 proc. nuo bendro maitinamų pacientų skaičiaus per parą 

	4
	Kitos pagrindinės dietos modifikacijos
	Apytikrę dietos sudėtį sudaro paslaugos tiekėjas ir suderina su PO


	
	Apie 1,5 proc. nuo bendro maitinamų pacientų skaičiaus per parą

Techninės specifikacijos 2 priedas 

REIKALAVIMAI VALGIARAŠČIUI

1. Paslaugos teikėjas maistą gamina pagal 14 dienų valgiaraščio planą, kuriame nurodoma:

1.1. Kiekvienos dienos dietinių patiekalų pavadinimai. Pietums skirtų pagrindinių patiekalų (sriubos bei antrojo patiekalo) pavadinimai valgiaraščio plane neturi kartotis, vakarienei skirto pagrindinio patiekalo pasikartojimų skaičius – ne daugiau 2;

1.2. Dietinių patiekalų išeiga (gr.) ir jų kaina (Lt).

2. Paslaugos teikėjas pagal 14 dienų valgiaraščio planą sudaro kasdienį valgiaraštį, kuriame nurodoma:

2.1. Dienos raciono maistinė vertė (baltymai (gr.), riebalai (gr.), angliavandeniai (gr.)), energetinė vertė (kcal.); 
2.2. Dietinių patiekalų išeiga (gr.) ir jų kaina (Lt).

3. Paslaugos teikėjas valgiaraščius iki 8.00 val. pristato į ligoninės skyrius, kuriuos PO iškabina pacientams matomoje vietoje. 

4. Paslaugos teikėjas privalo paskirti atsakingą asmenį, kuris kiekvieną dieną iki 9.00 val. iš ligoninės skyrių atsakingų asmenų priimtų sekančios dienos užsakymus (pagal formą „Mitybos raciono užsakymo žiniaraštis“ -  techninės specifikacijos 1 priedas ). 

5. PO pasilieka teisę, skyriuose pasikeitus pacientų skaičiui, užsakymo žiniaraščius patikslinti. Tai atliekama nuo 11.00 val. iki 12.00 val. 

6. Paslaugos teikėjas pagal patikslintus duomenis privalo pakoreguoti gaminamų porcijų skaičių.
7. Paslaugos teikimo metu valgiaraščio sudėtis gali nežymiai keistis, atsižvelgiant į sezoną (daržovių sudėtis), maitinamų pacientų dietų (modifikacinių dietų apie 10 proc. ) skaičių ir pan.

8. PO pasilieka teisę pareikalauti, kad tiekėjas pateiktų kiekvieno valgiaraštyje nurodyto patiekalo technologines korteles, kuriose privalo būti nurodyta produktų masė (bruto ir neto), patiekalo išeiga, maistinė ir energetinė vertė, bei šio patiekalo ruošimo technologija.

Pirkėjas:                                                                          Paslaugos teikėjas:
VšĮ Rokiškio psichiatrijos ligoninė,                                

Vytauto 47, Rokiškis,                                                     

Įstaigos kodas 173222266,                                              

A/S LT 637300010002576212

AB Swedbankas,                                                             

Banko kodas 73000                                                   

Direktorius Algimantas Liausėdas
Techninės specifikacijos 1 priedas

